**Ministru kabineta rīkojuma projekta “Grozījums Ministru kabineta 2016.gada 11.augusta rīkojumā Nr.439 “Par Konceptuālo ziņojumu par fizisko personu reģistru”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Uzdevums Nr.2016-UZD-2023. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2016.gada 11.augusta rīkojuma Nr.439 “Par Konceptuālo ziņojumu par fizisko personu reģistru” 3.punktā noteikts uzdevums Iekšlietu ministrijai izstrādāt un iekšlietu ministram līdz 2017.gada 1.janvārim iesniegt noteiktā kārtībā izskatīšanai Ministru kabinetā likumprojektu “Fizisko personu reģistra likums”.  Iekšlietu ministrija ir izstrādājusi likumprojektu “Fizisko personu reģistra likums” un iesniegusi to izsludināšanai Valsts sekretāru 2016.gada 5.janvāra sēdē.  Ņemot vērā to, ka pirms likumprojekta “Fizisko personu reģistra likums” iesniegšanas izskatīšanai Ministru kabinetā vajag to saskaņot ar visām iesaistītajām institūcijām, nepieciešams pagarināt Ministru kabineta 2016.gada 11.augusta rīkojuma Nr.439 “Par Konceptuālo ziņojumu par fizisko personu reģistru” 3.punktā dotā uzdevuma izpildes termiņu.  Ministru prezidenta 2016.gada 5.aprīļa vēstulē Nr.1.1.1/10 noteikts, ka, lai veicinātu ekonomisko izaugsmi, kā arī paātrinātu Eiropas Savienības struktūrfondu finansējuma nonākšanu ekonomikā, tiesību aktu projekti par specifiskiem atbalsta mērķiem, pēc izsludināšanas Valsts sekretāru sanāksmē, divu mēnešu laikā iesniedzami izskatīšanai Ministru kabineta sēdē, nesaskaņošanas gadījumā, Ministru kabineta komitejas sēdē.  Ņemot vērā minēto, un to, ka Fizisko personu reģistra izveide plānota izmantojot Eiropas Savienības struktūrfondu finansējumu, nepieciešams Ministru kabineta 2016.gada 11.augusta rīkojuma Nr.439 “Par Konceptuālo ziņojumu par fizisko personu reģistru” 3.punktā dotā uzdevuma izpildes termiņu pagarināt līdz 2017.gada 6.martam. |
| 3. | Projekta izstrādē iesaistītās institūcijas | Iekšlietu ministrija, Pilsonības un migrācijas lietu pārvalde |
| 4. | Cita informācija | Nav |

Anotācijas II, III, IV, V, VI un VII sadaļa – projekts šīs jomas neskar.

Iekšlietu ministrs R.Kozlovskis

Vīza: valsts sekretāre I. Pētersone–Godmane

04.01.2017. 11:43

274

Stone, 67219425

kristine.stone@pmlp.gov.lv